Kasvatushuonetarjoukset				28.8.2004

Pyysimme tarjousta nykyiset vanhentuneet kasvatustilat korvaavista huoneista:
1C2, hyötytila 2800*2800 mm (7,8 m2), lämpötila -30 – 0, valo 0 – 5000 lux
1C3, hyötytila 2000*2200 mm (4,4 m2), lämpötila 0 – 50, valo 0 – 40000 lux
1C4a ja b, hyötytila 2700*3000 mm (8,1 m2), lämpötila -10 – 35, valo 0 – 40000 lux

Tarjouksia saatiin vain kolmelta toimittajalta. Minkään toimittajan tarjoukset eivät olleet täysin tarjouspyynnön mukaisia. Toivon teiltä kommentteja näihin puutteisiin, erityisesti kohdista, jotka ehdottomasti estävät mielestänne ko. huoneiden hankinnan. Toimittajien vaihtoehdot on esitetty mahdollisimman lyhyesti – kaikki asiakirjat ovat minulla ja tarvittaessa luettavissa.

Arctest edustaa Convironin (Kanada) huoneita:

Muuten tarjouspyynnön mukainen, mutta huoneiden koko pieni (kaikissa kasvatustilan koko sama 2360*1575 mm eli 3,7 m2).

Jos huoneille saataisiin vuokrattua hallitila, niin he tarjoavat lähes pyydetyn kokoiset huoneet (kolmen huoneen kasvatustila 2360*3180 mm eli 7,5 m2 ja yhden 3,7 m2)

Finero on suomalainen yhtiö, joka toimittaa huoneet omilla ja yhteistyökumppaneiden komponenteilla:

Ei valmista testattua systeemiä. Ei referenssejä tarjouspyynnön mukaisista huoneista. Useita kohtia toteutuksessa, joista pitää neuvotella tarkemmin.Ehkä suurempi riski epätyydyttävästä lopputuloksesta kuin muilla toimittajilla. Halvin tarjous.

Kvalitek edustaa Weissin (Saksa) huoneita:

Ilmankierto huoneissa 1C2 ja 1C3 alhaalta seinältä sisään ja kattoa myötäillen ulos (katossa samantapaiset levyliuskat kuin nykyisissäkin Weissin huoneissa). 1C4 huoneissa sisäänvirtaus reijitetyn lattian läpi.

1C3 ja 1C4 huoneissa ei portaatonta hehkulamppujen ja loisteputkien säätöä. Ainoastaan monimetallilamput ohjattavissa 4 ryhmässä.

Convironilla ja Weissilla on pitkäaikainen kokemus biologian alan kasvatustilojen rakentamisesta, Finerolla pääasiassa teollisuuden sääkoestustiloista. Convironin ja Weissin tiloista on useita suomalaisia biologian alan referenssejä, molemmista on sekä hyviä että huonompia kokemuksia.

Valmiita mallivaihtoehtoja:
1)	tyydytään Arctestin tarjoamiin pienempiin tiloihin, jos neuvotteluissa ei saada isompia
2)	yritetään vuokrata tilat Arctestin vaihtoehtoiseen tarjoukseen ja hyväksytään se
3)	otetaan riski ja lähdetään yhdessä Fineron kanssa testaamaan ja kehittämään kasvatustiloja
4)	hyväksytään Kvalitekin ratkaisu ilmankierrosta, joka on kehitetympi versio nykyisten huoneiden ilmankierrosta ja tyydytään pienempään alle 5000 luxin valaistuksen säätömahdollisuuteen, jos ei saada neuvoteltua loisteputkien ohjelmallisesta säädöstä.

Aikataulu on kiireinen, joten pyydän kommentteja kasvatustilojen tarvitsijoilta ja muiltakin joilla on asiaan kiinnostusta keskiviikkoon 1.syyskuuta mennessä.

Terv. Niilo